ינואר 2014

**שוברים את הקיפאון – בדאבוס:**

**משלחת מיוחדת של 100 אנשי עסקים, מהבכירים במשק, תצא לדאבוס במטרה לקדם את ההסדר המדיני ופתרון שתי המדינות**

**"להסדר מדיני השלכות חיוביות מרחיקות לכת על הכלכלה והחברה בשני הצדדים"**

קבוצה של כ-100 אנשי עסקים ואנשי החברה האזרחית תצא השבוע מישראל אל דאבוס שבשוויץ, לסדרת מפגשים העוסקים בדחיפות קידום הסדר מדיני על פי עקרון שתי מדינות במסגרת המו"מ המתקיים ביננו לבין הפלסטינים. הקבוצה מגיעה ביוזמת**BTI** BREAKING THE IMPASSE) - שוברים את הקיפאון) אשר בין החברים בה נמצאים: עפרה שטראוס, רמי לוי, משה ליכטמן, שמואל מיתר, יוסי ורדי, שלומי פוגל, דני רוטשילד, פרופ' איתמר רבינוביץ, רות חשין, דיתה ברוניצקי , מוריס קאהן ועוד רבים.

המשלחת של **BTI** מגיעה לכינוס בחסותו והזמנתו של פרופ' קלאוס שוואב – יו"ר הפורום הכלכלי העולמי, שיקדיש יום שלם לדיונים בנושא ההסדר המדיני והשלכותיו הכלכליות על עתיד מדינת ישראל וההזדמנויות לפיתוח כלכלי אזורי. בזמן שהותם בדאבוס ייפגשו חברי הקבוצה עם מדינאים ומנהיגים כלכליים מהעולם, וידונו בדחיפות הצורך בהגעה להסכם.

הכינוס המיוחד יתקיים ביום ראשון, 26.1 בהשתתפות בכירים בפורום הכלכלי העולמי, ואנשי עסקים משתי המדינות. חברי הקבוצה יערכו דיון מיוחד שבו יתארחו מרטין אינדיק – השליח המיוחד של ארה"ב למו"מ ולשעבר שגריר ארה"ב בישראל, והשרה ציפי לבני. מן הצד הפלסטיני יתארחו סאיב עריקאת ואיש העסקים מוניב מסרי.

"חייבים להגיע להסדר מדיני בדחיפות", אומרים חברי-BTI. "הסכסוך פוגע בכיס של כל האזרחים ולהסדר מדיני תהיינה השלכות מרחיקות לכת על הכלכלה והחברה בשני הצדדים. אנחנו לא עוסקים בגבולות או בהסדרי הביטחון – אבל אנו יודעים שאם ישראל רוצה כלכלה יציבה ורוצה ליהנות מעתיד טוב ומהמשך הצמיחה – חייבים להגיע להסכם. העולם מתחיל לאבד סבלנות והאיום בסנקציות גובר מיום ליום, יש לנו חלון הזדמנויות עם בואו של ג'ון קרי לאזור ועלינו לנצלו".

קבוצת BTI Breaking The Impasse)), יוזמה א-פוליטית של ישראלים ופלסטינים, אשר מאמינים בדחיפותו של פתרון שתי מדינות לשני העמים לסכסוך. BTI כוללת יותר מ- 300 אנשי עסקים ישראלים ופלסטינים, המייצגים נתח משמעותי של התוצר המקומי הגולמי של ישראל והרשות הפלסטינית.

**לפרטים: יעל אפטר 050-3292004**